open-index/open-wikipedia-markdown huggingface dataset:
Χιρόκι Κόντο

Ο **Χιρόκι Κόντο** (近藤 大生 Kondo Hiroki), γεννημένος στις 5 Νοεμβρίου 1982, είναι πρώην Ιάπωνας πρωταθλητής της αντισφαίρισης. Τον Απρίλιο του 2010, έφτασε στην υψηλότερη κατάταξη του στο διπλό της ATP του  No 179  στον κόσμο.

Ως νεαρός έφθασε στο Νο 23 στην παγκόσμια κατάταξη τον Ιανουάριο του 2000 και Νο 11 στα διπλά. Εκείνη τη χρονιά, αγωνίστηκε στο διπλό στο Γαλλικό Όπεν, στο Γουίμπλεντον και στο Αμερικανικό όπεν, φτάνοντας στον τρίτο γύρο στο απλό και στους προημιτελικούς στο διπλό. Ο Κόντο κέρδισε 3 τουρνουά της περιοδείας της ΑΤΡ στο διπλό. Κέρδισε το χάλκινο μετάλλιο στους Ασιατικούς αγώνες του 2010 στο μεικτό με συμπαίκτρια την Γιουρίκα Σέιμα και στους Δύτικοασιατικούς αγώνες του 2009 στο διπλό.

Έχει αγωνιστεί για την Ιαπωνία στο κύπελλο Ντέιβις του 2011 χάνοντας σε έναν αγώνα που έδωσε στο διπλό στον προημιτελικό ενάντια στις Φιλιππίνες.

## Παραπομπές


Κατηγορία:Ιάπωνες αθλητές αντισφαίρισης
Ποταμιά Μεσσηνίας

Με την ονομασία **Ποταμιά Μεσσηνίας** μπορεί να αναφέρονται οι εξής οικισμοί:

*Ποταμιά Κορώνης Μεσσηνίας, οικισμός της δημοτικής ενότητας Κορώνης, του Δήμου Πύλου - Νέστορος.
*Ποταμιά Νέστορος Μεσσηνίας, οικισμός της δημοτικής ενότητας Νέστορος, του Δήμου Πύλου - Νέστορος.

## Δείτε επίσης
*Ποταμιά

Κατηγορία:Αποσαφηνίσεις ελληνικών τοπωνυμίων
A Spoonful of Sugar

To **A Spoonful of Sugar** είναι ένα τραγούδι, γραμμένο από τους αδελφούς Ρόμπερτ και Ρίτσραντ Σέρμαν, το οποίο συμπεριλήφθηκε στο soundtrack της ταινίας της Disney, *[[Μαίρη Πόππινς (ταινία)|Mary Poppins]]*, το 1964. Το τραγούδι ερμηνεύθηκε και στο μιούζικαλ *Mary Poppins* της ίδιας χρονιάς. 

Το κομμάτι είναι ένα uptempo και εύθυμο τραγούδι, το οποίο ερμηνεύθηκε πρώτα από την Τζούλι Άντριους, στον ρόλο της Mary Poppins, στο οποίο δίνει οδηγίες στα δύο παιδιά της οικογένειας πώς να καθαρίσουν το δωμάτιό τους, λέγοντάς τους πως όταν βρουν κάποια διασκεδαστικά στοιχεία σε μία δουλειά, αυτή γίνεται «παιχνιδάκι». Η μελωδία ακούγεται σε όλη τη διάρκεια της ταινίας ως το leitmotiv της Mary Poppins.

## Παραπομπές


## Εξωτερικοί σύνδεσμοι
*  (official upload by DisneyMusicVEVO)

Κατηγορία:Τραγούδια του 1964
Κατηγορία:Singles του 1964
Κατηγορία:Singles της Walt Disney Records
Κατηγορία:Τραγούδια γραμμένα για ταινίες
Ταουρίρτ

Η **Ταουρίρτ** (*Taourirt*, αραβ. تاوريرت) είναι πόλη στο βορειοανατολικό Μαρόκο, πρωτεύουσα ομώνυμης επαρχίας. Είναι κτισμένη στην κοιλάδα του ποταμού Μουλούγια (στην αριστερή όχθη του μικρότερου ποταμού Ζα), σε μέσο υψόμετρο 400 μέτρων περίπου, και απέχει περί τα 100 χλμ. δυτικά από την πόλη Ούζντα. Ο πληθυσμός της Ταουρίρτ αυξήθηκε εντυπωσιακά, από 7.300 κατοίκους το 1960 σε 103.398 σύμφωνα με την απογραφή του 2014. Η ονομασία της προέρχεται από τις βερβερικές γλώσσες, όπου σημαίνει μικρό άγκιστρο ή καρφί.

Η πόλη βρίσκεται πάνω σε έναν σημαντικό μεταφορικό άξονα: Από αυτή περνά η κύρια σιδηροδρομική γραμμή Αλγερίου-Καζαμπλάνκα, ενώ πολλές γραμμές υπεραστικών λεωφορείων από αρκετές πόλεις της επαρχίας Ναντόρ σταματούν στην πόλη. Η νέα γραμμή Ταουρίρτ-Ναντόρ των μαροκινών σιδηροδρόμων εγκαινιάσθηκε το 2009. Η Ταουρίρτ είναι γνωστή για την ηλικίας αρκετών αιώνων κάσμπαχ της.

## Εικόνες


Αρχείο:Taourirt Maroc 001.JPG|Η κάσμπαχ της Ταουρίρτ
Αρχείο:ONCF DF 115 near Taourirt.jpg|Ο σιδηρόδρομος κοντά στην Ταουρίρτ



## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 356

## Εξωτερικοί σύνδεσμοι
* 

Ταουριρτ
Αχτούμπινσκ

Το **Αχτούμπινσκ **(Ρωσικά: Ахту́бинск) είναι πόλη και το διοικητικό κέντρο της επαρχίας Αχτούμπινσκι στην Περιφέρεια Αστραχάν στη Ρωσία, που βρίσκεται στην αριστερή όχθη του ποταμού Άχτουμπα (παραπόταμος του Βόλγα), 292 χιλιόμετρα βόρεια του Αστραχάν, το διοικητικό κέντρο της περιφέρειας. Ο πληθυσμός ήταν 41.853 άτομα στην απογραφή του 2010. Το 2002 ο πληθυσμός ήταν 45.542 άτομα, μειωμένος σε σύγκριση με τους 50.261 κατοίκους στη απογραφή του 1989. Το 1968 ο πληθυσμός ήταν 30.000 κάτοικοι.

## Ιστορία
Ιδρύθηκε το 1959 από τη συγχώνευση τριών οικισμών: Βλαντιμίροβκα, Πετροπαβλόφσκογιε και Άχτουμπα. 

## Διοικητική και δημοτική κατάσταση
Εντός του πλαισίου των διοικητικών διαιρέσεων, το Αχτούμπινσκ είναι το διοικητικό κέντρο της επαρχίας Αχτούμπινσκι. Ως διοικητική διαίρεση, μαζί με πέντε αγροτικές περιοχές, ενσωματώνεται στην επαρχία Αχτούμπινσκι ως **πόλη επαρχιακής σημασίας του Αχτούμπινσκ**. Ως δημοτική διαίρεση, η πόλη επαρχιακής σημασίας του Αχτούμπινσκ είναι ενσωματωμένη στο Δημοτικό Διαμέρισμα Αχτουμπίνσκι ως **Αστικός Οικισμός Αχτουμπίνσκ**.

## Οικονομία
Οι μεγάλες επιχειρήσεις στην πόλη περιλαμβάνουν τη ναυπήγηση και μια μονάδα επισκευών, ένα εργοστάσιο γάλακτος, ένα εργοστάσιο κρέατος, ένα φούρνο, και ένα εργοστάσιο μεταλλικού νερού.

Το Αχτούμπινσκ είναι το σημείο μεταφοράς για το Μπασόλ, το βιομηχανικό συγκρότημα για την αφαλατώνει νερό από την λίμνη Μπασκουντσάκ. 

### Μεταφορές
Ο δρόμος Βόλγκογκραντ–Αστραχάν περνά από το Αχτούμπινσκ. 
* Σιδηροδρομικοί σταθμοί Βλαντιμιρόφκα και Άχτουμπα στο σιδηρόδρομο Βόλγκογκραντ-Βέρχνι Μπασκουντσάκ. 
* Τερματικό της αποβάθρας Βλαντιμιρόφσκαγια
* Ένα εμπορικό λιμάνι για τον ποταμό Άχτουμπα
* μια στρατιωτική αεροπορική βάση

## Στρατός
Ένα κρατικό κέντρο δοκιμών πτήσεων βρίσκεται στο Αχτούμπινσκ. Ο χώρος στρατιωτικός δοκιμών Γκρόσεβο (Βλαντιμίροφκα) βρίσκεται στα βόρεια του Αχτούμπινσκ. 

Το 2012 ξεκίνησε η κατασκευή ενός χώρου για δοκιμές πτήσεων, συμπεριλαμβανομένου ενός νέου διαδρόμου που έχει σχεδιαστεί ειδικά για να φιλοξενήσει πτητικές δοκιμές του Sukhoi Su-57 που βρίσκεται σε ανάπτυξη.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Άστραχαν
Οίκος των Πέτροβιτς-Νιέγκος

Ο **Οίκος των Πέτροβιτς-Νιέγκος**, σερβικά Петровић-Његош ή Petrović-Njegoš είναι ένας βασιλικός Οίκος που μέλη του ήταν επίσκοποι, πρίγκιπες και βασιλείς του Μαυροβουνίου (1696-1916/21).

## Ιστορία του Οίκου
Το Μαυροβούνιο ήταν ουσιαστικά ανεξάρτητο από τους Οθωμανούς από το 1711· η επίσημη αναγνώριση ως ανεξάρτητου πριγκιπάτου έγινε το 1878. Εδιοικείτο από την ίδρυσή του από τον επίσκοπό του (владика), που είχε και διοικητική δικαιοδοσία. Από το 1697 η θέση έγινε κληρονομική στον Οίκο των Πέτροβιτς-Νιέγκος. Επειδή οι επίσκοποι ήταν συνήθως άγαμοι, διάδοχος γινόταν ένας ανιψιός. Το 1852 ο επίσκοπος Ντανίλο Β΄ επέλεξε να εκκοσμικεύσει το Μαυροβούνιο: νυμφεύτηκε και έγινε πρίγκιπας. Τον διαδέχθηκε ο ανιψιός του Νικόλα Α΄, που εκδιώχθηκε το 1916 από την Αυστρο-Ουγγαρία, όταν κατέλαβε τη χώρα. Το 1918 η Συνέλευση του Μαυροβουνίου τον καθαίρεσε επίσημα και το Μαυροβούνιο ενσωματώθηκε στη Σερβία, που έγινε βασίλειο Σέρβων, Κροατών & Σλοβένων.

Ακολούθησαν 80 έτη ελέγχου από το Βελιγράδι. Ο Νικόλας Α΄ απεβίωσε εξόριστος στο Παρίσι το 1921 και το επόμενο έτος ο γιος του Ντανίλο Γ΄ παραιτήθηκε. Τον διαδέχθηκε ο ανιψιός του Μιχαήλ, που ο Χίτλερ του πρότεινε να γίνει ηγεμόνας του Μαυροβουνίου ως συμμάχου του Άξονα. Ο Μιχαήλ αρνήθηκε και φυλακίστηκε. Στη Σοσιαλιστική Γιουγκοσλαβία (1942-92) έγινε υπεύθυνος Πρωτοκόλλου. Τον διαδέχθηκε ο γιος του Νικόλαος Β΄ το 1986, ο οποίος επέστρεψε στο Μαυροβούνιο και υποστήριξε την ανεξαρτησία του, που έγινε με το δημοψήφισμα του 2006. Στην εποχή μας τα μέλη του Οίκου προσφέρουν ανθρωπιστικά και πολιτιστικά στη χώρα τους· εκπρόσωπος των Πέτροβιτς-Νιέγκος είναι ο Νικόλαος Β΄.

## Γενεαλογία των Πέτροβιτς-Νιέγκος

## Δείτε επίσης
* Πριγκιπάτο του Μαυροβουνίου
* Βασίλειο του Μαυροβουνίου
* Κατάλογος μοναρχών του Μαυροβουνίου

## Πηγές
* Etnografski muzej Cetinje (1963). Glasnik: Bulletin. pp. 69–75.
* Srpsko istorijsko-kulturno društvo "Njegoš" u Americi (1983). Glasnik Srpskog istorijsko-kulturnog društva "Njegoš".
* Reljić, Ljubomir (1976). Jovan Erdeljanović: život i delo : Temelji naučne tradicije naše etnologije. p. 30.
* Vojislav Miljanić (1989). "Detalji iz života predaka Petrovića-Njegoša za vrijeme boravka ispod planine Njegoš". Istorijski zapisi br 3-4, 1989.
* Историски записи. 1989.
* Nikola and Milena, King and Queen of the Black Mountain
* The Rise and Fall of Montenegro's Royal Family by Marco Houston

## Εξωτερικοί σύνδεσμοι
* The Njegoskij Fund Public Project Private family archives-based digital documentary fund, focused on history and culture of Royal Montenegro
* Official website of the Royal House of Montenegro
Το Κορίτσι με το Μαργαριταρένιο Σκουλαρίκι (ταινία)

***Το Κορίτσι με το Μαργαριταρένιο Σκουλαρίκι***  (αγγλικά: ***Girl with a Pearl Earring***) είναι δραματική ταινία του 2003 σε σκηνοθεσία Πίτερ Γουέμπερ. Το σενάριο γράφτηκε από την Ολίβια Χάτριντ, το οποίο βασίστηκε στο ομώνυμο μυθιστόρημα της Τρέισι Κέβαλιερ. Πρωταγωνιστούν οι Σκάρλετ Γιόχανσον και Κόλιν Φερθ και συμμετέχουν οι Τομ Γουίλκινσον και Κίλιαν Μέρφι. Η ταινία αφηγείται την ιστορία της Griet, μιας υπηρέτριας στην οικία του Ολλανδού ζωγράφου Γιοχάνες Βερμέερ και τη δημιουργία του πίνακα *[[Το κορίτσι με το μαργαριταρένιο σκουλαρίκι]]*. 

Η ταινία κυκλοφόρησε στις 12 Δεκεμβρίου του 2003 στη Βόρεια Αμερική και στις 16 Ιανουαρίου 2004, στο Ηνωμένο Βασίλειο]. Η ταινία έλαβε ως επί το πλείστον θετικές κριτικές, ενώ κατάφερε σχεδόν να τριπλασιάσει τα έσοδα της, με εισπράξεις που ξεπερνούν τα 30 εκατομμύρια δολάρια. Οι κριτικοί καλωσόρισαν τα πολύ καλά οπτικά εφέ, καθώς επίσης και τις ερμηνείες. Ακολούθως, η ταινία υπήρξε υποψήφια για 10 BAFTA, 3 Όσκαρ και δύο Χρυσές Σφαίρες, χωρίς τελικά να κερδίζει σε κανένα από τα προαναφερθέντα βραβεία.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2003
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Λουξεμβουργιανές ταινίες
Κατηγορία:Ολλανδικές ταινίες
Κατηγορία:Βρετανικές αισθηματικές δραματικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στο Λουξεμβούργο
Εγιαλέτι της Σιδώνας

Το **εγιαλέτι της Σιδώνας** () ήταν ένα εγιαλέτι της Οθωμανικής Αυτοκρατορίας. Το 19ο αιώνα, το βιλαέτι εκτεινόταν από τα σύνορα με την Αίγυπτο έως τον Κόλπο του Κεσρουάν, περιλαμβάνοντας τμήματα του σημερινού Ισραήλ, Παλαιστίνης και Λιβάνου.

Ήταν επίσης γνωστό ως εγιαλέτι της Σαφάντ, της Βηρυτού ή της Άκρας, ανάλογα με το ποια πόλη είχε οριστεί ως πρωτεύουσά του κατά καιρούς.

## Διοικητικές διαιρέσεις
Το εγιαλέτι της Σιδώνας αποτελούνταν από επτά σαντζάκια στις αρχές του 19ου αιώνα:
# Σαντζάκι της Άκρας
# Σαντζάκι της Βηρυτού
# Σαντζάκι της Σιδώνας
# Σαντζάκι της Τύρου
# Σαντζάκι της Ναμπλούς
# Σαντζάκι της Ναζαρέτ
# Σαντζάκι της Τιβεριάδας

## Δείτε επίσης
* Σιδώνα

## Παραπομπές


Σιδωνας
Ρίκα Χιράκι

Η **Ρίκα Χιράκι** (平木 理化 Rika Hiraki), γεννημένη στις Δεκεμβρίου του 1971 στην Βηρυτό του Λιβάνου,  είναι πρώην Ιαπωνίδα πρωταθλήτρια της αντισφαίρισης. Σπούδασε με ειδίκευση στην διεθνή πολιτική και σήμερα εργάζεται ως διαχειριστής συστημάτων για την τηλεφωνική εταιρεία NTT.

Μεγαλύτερη επιτυχία της είναι όταν κέρδισε στον τελικό του μεικτού του Γαλλικού όπεν το 1997 με συμπαίκτη τον Μαχές Μπουπάτι.

Η Χιράκι έχει αγωνιστεί για την Ιαπωνία στο Φεντ καπ το 1993, 1998 και το 2001 με ρεκόρ 3 νίκες και 2 ήττες.

## Παραπομπές


Κατηγορία:Ιαπωνέζες αθλήτριες αντισφαίρισης
Κατηγορία:Νικητές Γαλλικού Όπεν
Χαρούκα Ινουέ

Η **Χαρούκα Ινουέ** (井上 青香 Inoue Haruka), γεννημένη στο Τόκιο στις 7 Ιουνίου 1977,  είναι πρώην Ιαπωνίδα πρωταθλήτρια της αντισφαίρισης.

Ξεκίνησε την  αντισφαίριση από την ηλικία των εννέα και προπονήθηκε από τον πατέρα της Γκου. Οι μικρότερες αδελφές της, Μάικο Ινουέ και Ακάρι Ινουέ, έπαιξαν επίσης επαγγελματική αντισφαίριση. Καλύτερη χρονιά της το 1995, όταν ήταν στα ημιτελικά των κοριτσιών στο Αυστραλιανό όπεν και στον ημιτελικό στο Γουίμπλεντον.

την κατηγορία των Τζούνιορς κέρδισε το Γερμανικό ανοιχτό πρωτάθλημα το 1995 κι έφτασε την ίδια χρονιά στα ημιτελικά του Γουίμπλετον.

Το 1996 αποφοίτησε από το γυμνάσιο και άρχισε να αγωνίζεται επαγγελματικά.
Η πρώτη επιτυχία της στο WTA Tour ξεκίνησε από το *Wismilak International* όπου έφτασε στους προημιτελικούς και το 1996 και το 1997. Το 1998 έφτασε στην υψηλότερη κατάταξή της στο Νο 108 στον κόσμο. 

Ποτέ δεν εκπροσώπησε την Ιαπωνία στο Φεντ καπ, αλλά ήταν μέλος της ομάδας γυναικών και κέρδισε το χάλκινο μετάλλιο στους Ασιατικούς Αγώνες του 1998.

## Παραπομπές


Κατηγορία:Ιαπωνέζες αθλήτριες αντισφαίρισης
Ετσούκο Ινουέ

Η **Ετσούκο Ινουέ** (井上 青香 Etsuko Inoue), γεννημένη στο Τόκιο στις 18 Οκτωβρίου 1964,  είναι πρώην Ιαπωνίδα πρωταθλήτρια της αντισφαίρισης.

Η Ινουέ συμμετείχε για την Ιαπωνία στους Ολυμπιακούς αγώνες του 1984 στο Λος Άντζελες όπου στο απλό αποκλείστηκε στον πρώτο γύρο από την Στέφι Γκράφ.

Στους Ολυμπιακούς αγώνες του 1988 στην Σεούλ στο απλό αποκλείστηκε στον πρώτο γύρο από την Κορεάτισα Κιμ και στο διπλό με συμπαίκτρια την Kumiko Okamoto έφτασαν στα προημιτελικά.

Έχει αγωνιστεί στο Φεντ καπ το 1982, 1983, 1984, 1985, 1986, 1987, 1988 και το 1989 με ρεκόρ 13 νίκες και 17 ήττες.

## Παραπομπές


Κατηγορία:Ιαπωνέζες αθλήτριες αντισφαίρισης
Ναόκο Σάτο

Η **Ναόκο Σάτο** (佐藤 直子 Satō Naoko), γεννημένη στο Τόκιο στις 2 Ιανουαρίου 1955,  είναι Ιαπωνίδα η οποία ήταν πρωταθλήτρια της αντισφαίρισης.

Μεγαλύτερη επιτυχία στην καριέρα της ήταν το 1978 όταν με συμπαίκτρια την Παμ Γουίτκρος έχασαν στον τελικό του διπλού στο Αυστραλιανό όπεν από το ζευγάρι Μπέτσι Νάγκελσεν - Ρενάτα Τομάνοβα. Στο Γαλλικό όπεν έχει φτάσει στα προημιτελικά του διπλού το 1981 και το 1984, στο Γουίμπλεντον έφτασε στους 16 το 1981. 

Έχει αγωνιστεί για την Ιαπωνία στο Φεντ καπ 1976, 1977, 1978, 1979 και το 1980 με ρεκόρ 10 νίκες και 12 ήττες.

## Παραπομπές


Κατηγορία:Ιαπωνέζες αθλήτριες αντισφαίρισης
Νανά Σμιθ

Η **Νανά Σμιθ Ρότζερς** (*[[αγγλικά]] : Nana Smith Rogers*), Μιγιάγκι (Miyagi) το πατρικό της, γεννημένη στο Σαν Ντιέγκο των ΗΠΑ στις 10 Απριλίου 1971,  είναι πρώην Αμερικανίδα πρωταθλήτρια της αντισφαίρισης που αγωνίστηκε με την εθνική ομάδα της Ιαπωνίας. Ήταν Νο 20 στον κόσμο στο διπλό γυναικών.

## Οικογένεια
Ο πατέρας της Μάρεϊ είναι αμερικανός στρατιωτικός στην αμερικανική βάση της Οκινάουα και η μητέρα της Μίκι Ιαπωνίδα, έχει ακόμα μία αδελφή. 

## Καριέρα στην αντισφαίριση
Η Σμιθ έπαιξε σε όλα τα μεγάλα τουρνοά γκραντ σλαμ σε μονό και διπλό - στο Αυστραλιανό όπεν στο Γαλλικό Όπεν, στο Γουίμπλεντον και στο Αμερικανικό όπεν. Η υψηλότερη κατάταξή της στο μονό ήταν το Νο 51 τον Φεβρουάριο του 1995. Κέρδισε τέσσερις τίτλους στην ITF. Στο μονό δεν κέρδισε ποτέ τίτλο στην κύρια περιοδεία της WTA αλλά έφτασε στον τελικό στη Surabaya το 1996, ενώ κέρδισε 10 τίτλους στο διπλό.

Έφτασε στους ημιτελικούς του διπλό του Αμερικανικού όπεν το 1993 με συμπαίκτρια την Yayuk Basuki και σημείωσε σημαντική νίκη επί της Σερένα και της Βένους Γουίλιαμς στο Αυστραλιανό όπεεν του 1998 με την Naoko Kijimuta.

Στους Ολυμπιακούς αγώνες του 2000 στην Σεούλ έπαιξε για την Ιαπωνία, όπου στο διπλό αποκλείστηκε στον δεύτερο γύρο με συμπαίκτρια την Ai Sugiyama. Στο Φεντ καπ έχει αγωνιστεί για την Ιαπωνία σε 7 διοργανώσεις από το 1998 έως το 2000 με ρεκόρ 10 νίκες και 6 ήττες.

Η Σμιθ στους Ασιατικούς αγώνες του 1990 στο Πεκίνο κέρδισε το χάλκινο στο διπλό με συμπαίκτρια την Akiko Kijimuta. στους Ασιατικούς Αγώνες του 1994 στην Χιροσίμα κέρδισε 2 μετάλλια , το αργυρό στο μεικτό με συμπαίκτη τον Ryuso Tsujino και το χάλκινο στο διπλό με συμπαίκτρια την Μάνα Έντο, στους Ασιατικούς του 1998 στην Μπανγκόκ κέρδισε 2 μετάλλια, το χρυσό στο μεικτό με τον Satoshi Iwabuchi και το χάλκινο στο διπλό γυναικών με την Ρίκα Χιράκι.

## Παραπομπές


Κατηγορία:Ιαπωνέζες αθλήτριες αντισφαίρισης
Μεθυλενοβηρύλλιο

Το **μεθυλενοβηρύλλιο** (αγγλικά: *methyleneberyllium*) είναι μια οργανομεταλλική ένωση, με ημισυντακτικό τύπο **CH<sub>2</sub>=Be**. Η ένωση δομικά αποτελείται από βηρύλλιο και μεθυλένιο (μεθυλιδένιο, για την ακρίβεια, =CH2), ανά μόριο. Η ακριβέστερη ονομασία της ένωσης, κατά IUPAC, είναι «μεθυλιδενοβηρύλλιο».

## Πηγές πληροφόρησης

# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986

## Παραπομπές


Κατηγορία:Οργανομεταλλικές ενώσεις
Κατηγορία:Ενώσεις βηρυλλίου
Κατηγορία:C1
Τοσίρο Σακάι

Ο **Τοσίρο Σακάι** (坂井利郎 Sakai Toshirō), γεννημένος στις 23 Νοεμβρίου 1947,  ήταν πρώην Ιάπωνας πρωταθλητής της αντισφαίρισης. 

Ο Σακάι σαν φοιτητής του πανεπιστημίου Ουσέντα αγωνίστηκε στην Πανεπιστημιάδα του 1970 στο Τορίνο της Ιταλίας όπου με συμπαίκτη τον Jun Kamiwazumi κέρδισαν στο διπλό το χρυσό μετάλλιο. Στο κύπελλο Ντέιβις του 1971 στον αγώνα ενάντια της Αυστραλίας ο Σακάι διαδραμάτισε μεγάλο ρόλο κερδίζοντας και τους δύο αγώνες του. Έφτασε στον τρίτο γύρο του αμερικανικού όπεν του 1971.

Το 1972 ο Sakai ήταν ο νικητής του πρώτου διεθνούς πρωταθλήματος της Ιαπωνίας και ήταν στα ημιτελικά στο Αμερικανικό όπεν. Στο Γουίμπλεντον το 1973 αποκλείστηκε στον τρίτο γύρο από τον Ίλιε Ναστάζι έχοντας προηγουμένως εξασφαλίσει νίκες επί των Φραίου ΜακΜίλαν και Χανς Κάρυ. Στην Οσάκα αργότερα ίδιο έτος, νίκησε τον Ζέλικο Φρανούλοβιτς στους ημιτελικούς για να φτάσει στο πρώτο του Grand Prix τελικό, το οποίο έχασε από τον Κεν Ροσουάλ. Το 1973 κατάφερε επίσης να νικήσει τον Τζον Νιουκόμπε σε αγώνα του κυπέλλου Ντέιβις.

Είχε την καλύτερη εμφάνισή του στο Γαλλικό Όπεν του 1974, όπου έφτασε στον τρίτο γύρο του απλού και ήταν στα ημιτελικά στο διπλό των ανδρών, με τον Κενίσι Χιράι. Ο ίδιος παίκτης συνεργάστηκε με τον Σακάι και ήταν φιναλίστ στο τουρνουά Grand Prix του Ντίσελντορφ το ίδιο έτος. Ο Σακάι και ο Χιράι κέρδισαν επίσης το διπλό χρυσό μετάλλιο των ανδρών στους Ασιατικούς Αγώνες του 1974 στην Τεχεράνη. Ήταν το δεύτερο χρυσό μετάλλιο του Σακάι έχοντας  κερδίσει ένα χρυσό μετάλλιο στο απλό στην ίδια διοργάνωση.

Το 1975, ο Sakai έπαιξε τους τελευταίους αγώνες του στην Κύπρο για το κύπελλο Ντέιβις και κατέγραψε την 20η και τελική νίκη του, συμμετείχε σε συνολικά 19 διοργανώσεις κατά τη διάρκεια της καριέρας του.

## Παραπομπές


Κατηγορία:Ιάπωνες αθλητές αντισφαίρισης
TRAPPIST-1e

O **TRAPPIST-1e**, επίσης γνωστός ως *2MASS J23062928-0502285 ε*, είναι  εξωπλανήτης , πιθανά βραχώδης, σε τροχιά μέσα στην κατοικήσιμη ζώνη, γύρω από τον υπέρψυχρο νάνο αστέρα TRAPPIST-1, σε απόσταση 40 έτη φωτός (12,1 παρσέκ, ή σχεδόν  χιλιόμετρα) από τη Γη.

Ήταν ένας από τους επτά νέους εξωπλανήτες που ανακαλύφθηκαν σε τροχιά γύρω από τον αστέρα, χρησιμοποιώντας παρατηρήσεις από το Διαστημικό Τηλεσκόπιο Spitzer. Ο εξωπλανήτης είναι εντός της κατοικήσιμης ζώνης.

## Χαρακτηριστικά

### Μάζα, ακτίνα και θερμοκρασία
Ο TRAPPIST-1e είναι ένας εξωπλανήτης  στο μέγεθος της Γης, που σημαίνει ότι έχει μάζα και ακτίνα κοντά σε αυτή της Γης. Η θερμοκρασία του είναι στους  251,2 K. Η ακτίνα του είναι 0.92 R⊕ και η μάζα του στο 0.62 M⊕. Αυτές οι τιμές επιτρέπουν να υπολογιστεί η βαρύτητα του στο 7,22 m/s2 (74% της Γης).

### Μητρικό άστρο

Ο πλανήτης περιστρέφεται γύρω από τον υπέρψυχρο νάνο αστέρα τύπου M με το όνομα TRAPPIST-1. Το άστρο έχει μάζα 0,08 και ακτίνα 0,11 του Ήλιου. Στην επιφάνειά του επικρατεί θερμοκρασία 2.550 K και είναι τουλάχιστον 500 εκατομμυρίων ετών. Σε σύγκριση, ο Ήλιος είναι 4,6 δισεκατομμυρίων ετών και έχει θερμοκρασία 5778 Κ.

## Τροχιά
Ο TRAPPIST-1e περιφέρεται γύρω από το άστρο με μια τροχιακή περίοδο περίπου 6 ημέρες και μια τροχιακή ακτίνα περίπου 0,028 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0.38 AU). 

## Κατοικησιμότητα

αριστερά|μικρογραφία|275x275εσ|Καλλιτεχνική απεικόνιση του πλανητικού συστήματος TRAPPIST-1, όπως φαίνεται από πάνω από την επιφάνεια ενός από τους πλανήτες στην κατοικήσιμη ζώνη.
Ο εξωπλανήτης ανακοινώθηκε σε τροχιά μέσα στην κατοικήσιμη ζώνη του μητρικού άστρου, δηλαδή  περιοχή όπου με τις σωστές συνθήκες και ιδιότητες της ατμόσφαιρας, το υγρό νερό μπορεί να βρίσκεται στην επιφάνεια του πλανήτη. Ο TRAPPIST-1e έχει ακτίνα περίπου 0,92 γήινες ακτίνες, οπότε πιθανότατα είναι βραχώδης. Το άστρο του είναι ένας κόκκινο<nowiki/>ςνάνος, με μόλις το 8% της μάζας του Ήλιου. Ως αποτέλεσμα, τα αστέρια αυτού του τύπου έχουν τη δυνατότητα να ζήσουν μέχρι και 4-5 τρισεκατομμύρια χρόνια, 400-500 φορές περισσότερο χρόνο από τον Ήλιο. 

Ο πλανήτης είναι πιθανότατα παλιρροϊκά κλειδωμένος, με τη μία πλευρά του ημισφαιρίου μόνιμα στραμμένη προς το αστέρι, ενώ η απέναντι πλευρά του είναι τυλιγμένη στο σκοτάδι. Ωστόσο, μεταξύ αυτών των δύο έντονων περιοχών, μπορεί να υπάρχει μια λεπτή φέτα κατοικησιμότητας, όπου οι θερμοκρασίες μπορεί να είναι κατάλληλες (περίπου 

*

## Παραπομπές

## Δείτε επίσης
* Κατάλογος πιθανώς κατοικήσιμων εξωπλανητών

Κατηγορία:Υδροχόος (αστερισμός)
Κατηγορία:Πλανητικό σύστημα του TRAPPIST-1
Κατηγορία:Εξωηλιακοί πλανήτες
J23062928-0502285 e
Μίρκο Πέτροβιτς-Νιέγκος

Ο **Μίρκο** (σερβικά: *Мирко* ή *Mirko*, 19 Αυγούστου 1820 - 1 Αυγούστου 1867) από τον Οίκο των Πέτροβιτς-Νιέγκος ήταν στρατιωτικός διοικητής (βοεβόδας) του Γκράχοβο, διπλωμάτης και ποιητής από το Μαυροβούνιο.

## Βιογραφία
Γεννήθηκε στο Νιέγκουσι και ήταν ο πρωτότοκος γιος του Στάνκο Πέτροβιτς-Νιέγκος και της Κριστίνια Βρμπίτσα. Ο Πέτρος Β΄ Ομπρένοβιτς, επίσκοπος του Μαυροβουνίου, ήταν εξάδελφος του πατέρα του· νεότερος αδελφός του ήταν ο Δανιήλ Β΄, επίσκοπος & πρίγκιπας του Μαυροβουνίου.

Έγινε διάσημος, όταν οδήγησε το στρατό του Μαυροβουνίου εναντίον του Οθωμανών και νίκησε στη μάχη του Γκράχοβακ το 1858. Το επικό του έργο *Ηρωϊκή στιγμή (Junački spomenik)*, που εκδόθηκε το 1864 στην πρωτεύουσα του Μαυροβουνίου, το Τσέτινιε, δοξάζει τη χώρα και τους κατοίκους της και περιγράφει τις μεγάλες νίκες εναντίον των Οθωμανών.

## Οικογένεια
Νυμφεύτηκε το 1840 με την Αναστασία "Στάνα" Μαρτίνοβιτς και είχε τέκνα:
* Νικόλαος Α΄ (1841 - 1921), Πρίγκιπας, μετά Βασιλιάς του Μαυροβουνίου.
* Αναστασία (απεβ. 1879), παντρεύτηκε τον Σάββα Πλαμένατς.
* Μαρία (;), παντρεύτηκε τον λοχαγό Υ. Γκοπτσέβιτς.

## Έργα του
Το βιβλίο *Ηρωϊκή στιγμή* (*Junački spomenik*).

## Αναφορές σε Πηγές


## Εξωτερικοί σύνδεσμοι
* Junački spomenik
* 
*"Ko je bio vojvoda Mirko: Veliki ratni pobjednik i spasilac moštiju sv. Vasilija Ostroškog" (text in montenegrin language) 

Κατηγορία:Οίκος των Πέτροβιτς-Νιέγκος
Δράμα (κινηματογράφος και τηλεόραση)

μικρογραφία|Δράμα - Mike Bird
**Δράμα** είναι ένα κινηματογραφικό και τηλεοπτικό είδος, το οποίο τις περισσότερες φορές διευκρινίζεται με άλλα υποείδη, όπως το πολιτικό δράμα, το ιστορικό δράμα, το αστυνομικό δράμα και το κωμικό δράμα μεταξύ άλλων. Όλοι αυτοί οι όροι συνεισφέρουν ώστε να συγκεκριμενοποιήσουν το θεματικό υπόβαθρο ενός έργου. Μερικοί από τους πιο γνωστούς τύπους δράματος, στην τηλεόραση ή στον κινηματογράφο, εκτός από τα προαναφερθέντα είναι το δράμα τρόμου, το ψυχολογικό δράμα, το αισθηματικό δράμα, και το δραματοποιημένο ντοκιμαντέρ.

Μερικά από τα πιο χαρακτηριστικά δραματικά έργα στον κινηματογράφο που συνδέονται με κάποιο υποείδος, είναι το *[[Ο Νονός (ταινία)|Ο Νονός]]* (αστυνομικό δράμα), το *[[Καζαμπλάνκα (ταινία)|Καζαμπλάνκα]]* (αισθηματικό δράμα), το *[[Ο σοφέρ της κυρίας Ντέιζι]]* (κωμικό δράμα). Ενώ στην τηλεόραση χαρακτηριστικά έργα του είδους είναι το *[[Νόμος και Τάξη: Ειδική Ομάδα|Νόμος και τάξη: Ειδική ομάδα]]* (αστυνομικό δράμα) και το *[[Πράκτορας... Στο Τσακ|Πράκτορας... στο τσακ]]* (κωμικό δράμα).

## Πηγές

* Banham, Martin, ed. 1998. *The Cambridge Guide to Theatre.* Cambridge: Cambridge University Press. .
* Cook, Pam, and Mieke Bernink, eds. 1999. *The Cinema Book.* 2nd ed. London: British Film Institute. .
* Elam, Keir. 1980. *The Semiotics of Theatre and Drama*. New Accents ser. London and New York: Methuen. .
* Hayward, Susan. 1996. *Key Concepts in Cinema Studies.* Key Concepts ser. London: Routledge. . 
* Neale, Steve. 2000. *Genre and Hollywood.* London: Routledge. .


Κατηγορία:Κινηματογραφικά είδη
Κατηγορία:Τηλεοπτικά είδη
Τζένη Μπαλατσινού

Η **Πολυξένη (Τζένη) Μπαλατσινού** (Θεσσαλονίκη, 2 Νοεμβρίου 1970) είναι Ελληνίδα παρουσιάστρια και πρώην μοντέλο βραβευμένη ως Σταρ Ελλάς 1990.

Το 1991 πήρε τον τίτλο "Μις Παγκόσμιος Τουρισμός" σε διαγωνισμό του εξωτερικού.

## Βιογραφία και καριέρα
Γεννήθηκε στις 2 Νοεμβρίου 1970 στη Θεσσαλονίκη, αλλά μεγάλωσε στην Αθήνα. Σε ηλικία 19 ετών, κέρδισε τον τίτλο της Σταρ Ελλάς στα καλλιστεία του ΑΝΤ1 και στη συνέχεια πήρε τον τίτλο "Μις Παγκόσμιος Τουρισμός 1991" σε διαγωνισμού του εξωτερικού. Το 1992, επιλέχθηκε για να λέει την πρόγνωση του καιρού στα «Νέα του ΑΝΤ1» (έως και το 1994) με παρουσιαστή τον Τέρενς Κουίκ. Παράλληλα, έκανε ένα μικρό πέρασμα από την σαπουνόπερα του ΑΝΤ1 «Η Λάμψη» (το διάστημα 1991-1992) και από την κωμική σειρά του ΑΝΤ1 «Οι Μεν Και Οι Δεν» στο επεισόδιο 39 «Αυτό το κάτι», το προτελευταίο της 1ης σεζόν, τον Ιούνιο του 1994.

Το 1994 ανέλαβε την παρουσίαση της εκπομπής «Star News» στο STAR και το 1995 συμμετείχε στην εκπομπή «Bravissimo» της Ρούλας Κορομηλά ως συμπαρουσιάστρια.

Τη σεζόν 1996-1997 ανέλαβε τη δική της εκπομπή ομορφιάς στο MEGA, με τίτλο «Χείλια Χρώματα». Ακόμα, συμμετείχε σε δύο κινηματογραφικές ταινίες, που λέγονταν «Η επίθεση του γιγαντιαίου μουσακά» (1999) και «Ο εργένης» (2000).

Μετά από αρκετά χρόνια απουσίας από την τηλεόραση, επέστρεψε ως μέλος της κριτικής επιτροπής στο reality του ΑΝΤ1, «Greece's Next Top Model» (2009-2011) και τη σεζόν 2011-2012 παρουσίαζε το show «Dancing On Ice» στο ίδιο κανάλι.

Τη σεζόν 2013-2014, παρουσίασε μαζί με τον Πέτρο Κωστόπουλο την εκπομπή «Πρωινό mou» στο Mega Channel, ενώ ακολούθησε η παρουσίαση της lifestyle εκπομπής «Joy» (2014-2015). Τη σεζόν 2015-2016 ήταν η παρουσιάστρια της εκπομπής «Jenny Jenny» στο ίδιο κανάλι, η οποία συνεχίστηκε για δεύτερη σεζόν, στον ΑΝΤ1. Το 2019 ξεκίνησε να παρουσιάζει την εκπομπή: *Εκπαιδεύοντας τη Τζένη* στον ΑΝΤ1.

## Προσωπική ζωή
Από το 1996 έως το 2014 ήταν παντρεμένη με τον Πέτρο Κωστόπουλο με τον οποίο έχει αποκτήσει τρία παιδιά. Στις 16 Ιουνίου 2019 παντρεύτηκε τον Βασίλη Κικίλια με τον οποίο απέκτησαν έναν γιό τον Παναγιώτη-Αντώνιο στις 25 Δεκεμβρίου 2020.

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες μοντέλα
Κατηγορία:Νικήτριες Σταρ Ελλάς
Μασάκο Γιανάγκι

Η **Μασάκο Γιανάγκι** (柳 昌子, Yanagi Masako), γεννημένη στις 11 Νοεμβρίου 1959,  είναι πρώην Ιαπωνίδα πρωταθλήτρια της αντισφαίρισης. Ήταν η κορυφαία παίκτρια στην Ιαπωνία το 1979 και κατέλαβε την υψηλότερη θέση Νο 89 στον κόσμο. 

Έφτασε στον τρίτο γύρο του Γαλλικού Όπεν το 1988 και επίσης έπαιξε στο Αυστραλιανό όπεν. 

Στους Ασιατικούς αγώνες του 1982 πήρε τρία χάλκινα μετάλλια, στο διπλό γυναικών με συμπαίκτρια την Ετσούκο Ινουέ, στο μεικτό με συμπαίκτη τον Yoshitomo Onishi και στο ομαδικό.

Στο Φεντ καπ έχει συμμετάσχει με την Ιαπωνία σε 7 διοργανώσεις από το 1981 έως το 1987 με ρεκόρ 15 νίκες και 13 ήττες.

## Παραπομπές


Κατηγορία:Ιαπωνέζες αθλήτριες αντισφαίρισης
Ασάτζι Χόντα

Ο **Ασάτζι Χόντα** (本田 朝次 Honda Asaji)) ήταν πρώην Ιάπωνας πρωταθλητής της αντισφαίρισης. 

Ο Χόντα πήρε μέρος στους Ολυμπιακούς αγώνες του 1924 στο Παρίσι. Στο απλό αποκλείστηκε στον πρώτο γύρο από τον Γάλλο Ζαν Μποροτρά και στο σιπλό με συμπαίκτη τον Masanosuke Fukuda αποκλείστηκαν στον δεύτερο γύρο.

## Παραπομπές


Κατηγορία:Ιάπωνες αθλητές αντισφαίρισης
Κότζι Ουτανάμπε

Ο **Κότζι Ουτανάμπε** (渡邊康二 Watanabe Kōji), γεννημένος στις 19 Ιανουαρίου 1942, είναι πρώην Ιάπωνας πρωταθλητής της αντισφαίρισης. 

Ο Ουτανάμπε έπαιξε το πρώτο του τουρνουά στο *Διεθνές του Μαϊάμι* το 1961. Κέρδισε τον πρώτο του τίτλο στο *Gruneweld* της Δυτικής Γερμανίας τον Αύγουστο του 1966 νικώντας τον συμπατριώτη Ichizo Konishi . Το 1966 διεκδίκησε τον δεύτερο τίτλο του στο Oostende του Βέλγιου όπου νίκησε τον Νότιοαφρικάνο Jackie Saul παίρνοντας δύο σετ και χάνοντας ένα . Ο τρίτος του τίτλος ήρθε το 1968 στο *Lowther Hard Court Championships*, στο Λονδίνο, όπου κέρδισε τον Νέοζηλανδό παίκτη Όνι Παρούν με 2-1 σετ  . Ο τέταρτος τίτλος του ήταν το 1969 στο *Διεθνές της Αθήνας*, όπου νίκησε τον Αυστραλό  Τζεφφ Μάστερ με 3-1 . Επίσης κέρδισε το 1966  στο *Worcestershire Championship*, το 1967 στο *Bad Neuenahar*, το 1969 το πρωτάθλημα της *Andhra Pradesh*.

Στα τουρνουά γκραντ σλαμ δύο φορές στο Όπεν Αυστραλίας, το 1965 και το 1969., στο Γαλλικό Όπεν το 1964 και το 1966 και στο Γουίμπλεντον μία φορά το 1969. Ήταν επίσης προπονητής της ομάδας της Ιαπωνίας στο κύπελλο Ντέιβις (1971-1974) και  αντιπρόεδρος της Ιαπωνικής Ένωσης Αντισφαίρισης [5].

Έπαιξε το τελευταίο του τουρνουά στο Tokyo Indoor το 1971, χάνοντας από τον Ίαν Φλέτσερ στα ημιτελικά .

Στους Ασιατικούς αγώνες του 1966 κέρδισε το χρυσό στο διπλό αντρών με συμπαίκτη τον Osamu Ishiguro, το χρυσό στο μεικτ΄με την Ρέικο Μιγιάγκι και το χρυσό στο ομαδικό αντρών.

## Παραπομπές


Κατηγορία:Ιάπωνες αθλητές αντισφαίρισης
Κατηγορία:Ιάπωνες προπονητές αντισφαίρισης
Μίρκο του Μαυροβουνίου

Ο **Μίρκο-Δημήτριος**, σερβικά мирко-Димитри (17 Απριλίου 1879 - 2 Μαρτίου 1918) από τον Οίκο των Πέτροβιτς-Νιέγκος ήταν πρίγκιπας του Μαυροβουνίου και μέγας δούκας (βοεβόδας) του Γκράχοβο.

## Βιογραφία
Ήταν ο δευτερότοκος γιος του Νικολάου Α΄ του Μαυροβουνίου και της Μιλένας Βουκότιτς, κόρης του Πετάρ Βουκότιτς, ενός από τος πιο μεγάλους γαιοκτήμονες της χώρας.

Αν και η αδελφή του Ζόρκα/Λγιούμπιτσα είχε παντρευτεί τον Πέτρο Καραγεώργιεβιτς, Οίκου αντίπαλου των Ομπρένοβιτς, ο Μίρκο νυμφεύτηκε το 1902 τη Ναταλία Κωνσταντίνοβιτς, ανιψιά του Μίλαν Ομπρένοβιτς της Σερβίας και 2η εξαδέλφη του Αλεξάνδρου Α΄ Ομπρένοβιτς της Σερβίας. Η Σερβική Κυβέρνηση όρισε τη Ναταλία με το σύζυγό της διαδόχους της Σερβίας, σε περίπτωση που ο Αλέξανδρος Α΄ δεν αποκτούσε παιδιά. 

Όμως το 1903 ο Αλέξανδρος Β΄ και η σύζυγός του δολοφονήθηκαν βάναυσα από πραξικοπηματίες και στο θρόνο ανέβηκε ο σύζυγος της αδελφής του Ζόρκας ως Πέτρος Α΄ της Σερβίας. Το 1911 ο Μίρκο έγινε μέλος της μυστικής εταιρείας "Ένωση ή θάνατος", που επιθυμούσε την ένωση όλων των Σλαύων των Βαλκανίων και ειδικά αυτών της Αυστρο-Ουγγαρίας. Η εταιρεία λεγόταν και *[[Μαύρη Χειρ (Σερβία)|Μαύρη χείρα]]* και ο Μίρκο προοριζόταν για αρχηγός της. 

Ο Μίρκο και η Ναταλία διαζεύχθηκαν το 1917 και εκείνος μετακινήθηκε από το Παρίσι στη Βιέννη, όπου απεβίωσε το επόμενο έτος. Τον 10ετή πρωτότοκο γιο του Μιχαήλ ανέθρεψε στο Παρίσι η μητέρα του και τα υπόλοιπα μέλη του εξόριστου Οίκου του Μαυροβουνίου. Το 1921 απεβίωσε ο πατέρας του Μίρκο, ο Νικόαλος Α΄ και τον διαδέχθηκε ο πρωτότοκος Ντανίλο Γ΄, που όμως παραιτήθηκε έξι ημέρες μετά. Αυτόν διαδέχθηκε ο 13 ετών πια Μιχαήλ ως πρίγκιπας και τιτουλάριος βασιλιάς του Μαυροβουνίου. Η Ναταλία έκανε δεύτερο γάμο το 1920.

## Οικογένεια
Νυμφεύτηκε το 1902 τη Ναταλία Κωνσταντίνοβιτς, κόρη του Αλεξάνδρου Κωνσταντίνοβιτς συνταγματάρχη. Ο Αλέξανδρος ήταν γιος της Άνκα Ομπρένοβιτς (κόρης του Γεβρέμ). Είχε τέκνα:
* Μιχαήλ 1908-1986, πρίγκιπας και τιτουλάριος βασιλιάς του Μαυροβουνίου.
* Παύλος 1910-1933, απεβίωσε 23 ετών.
* Άλλοι τρεις γιοί απεβίωσαν 16, 5 και 3 ετών.

## Αναφορά σε Πηγές


Κατηγορία:Οίκος των Πέτροβιτς-Νιέγκος
Υψίπεδο του Βόλγα

μικρογραφία|315x315εσ|Το υψίπεδο του Βόλγα βρίσκεται ανατολικά της πεδιάδας Οκά-Ντον
Το **Υψίπεδο του Βόλγα**, επίσης γνωστό ως **Λόφοι Βόλγα**, ή **Οροπέδιο του Βόλγα** (ρωσικά: Приволжская возвышенность - Privolzhskaya vozvyshennost) είναι μια τεράστια περιοχή της πεδιάδας της Ανατολικής Ευρώπης στο Ευρωπαϊκό τμήμα της Ρωσίας, που βρίσκεται δυτικά του Βόλγα και ανατολικά του κεντρικού ρωσικού υψιπέδου. Τα υψίπεδα καταλαμβάνουν μια απόσταση 804 χιλιομέτρων με νοτιοδυτική-βορειοανατολική κατεύθυνση από Βόλγκογκραντ προς το Καζάν. Ο ταμιευτήρας Τσιμλιάνσκ βρίσκεται στο νοτιοδυτικό άκρο του υψιπέδου του Βόλγα, ενώ ο ταμιευτήρας Κουιμπίσεφ στο βορειοανατολικό άκρο.

Το τοπίο στο υψίπεδο του Βόλγα είναι λοφώδες, και πολλά ποτάμια βρίσκονται σε αυτό, όπως ο Χοπγιόρ, ο Μεντβέντιτσα και ο Σουρά. Το κανάλι Βόλγα-Ντον περνάει από τις πεδιάδες ανάμεσα στα υψίπεδα του Βόλγα στα βόρεια και τους λόφους Γιεργκένι στα νότια. 

Τα υψίπεδα βρίσκονται στην δροσερή ηπειρωτική κλιματική ζώνη, που χαρακτηρίζεται από μεγάλες διακυμάνσεις στις εποχικές θερμοκρασίες και τις βροχοπτώσεις. Έξω από τις πόλεις της περιοχής, η πυκνότητα του πληθυσμού είναι γενικά μεταξύ 28 και 129 κατοίκων ανά τετραγωνικό χιλιόμετρο.

Το Υψίπεδα του Βόλγα είναι αρκετά αραιοκατοικημένα, αλλά κατά μήκος των άκρων του και, ειδικότερα, στις όχθες του Βόλγα, υπάρχουν αρκετές μεγάλες πόλεις, όπως το (από βόρεια προς νότια), Καζάν, η Σαμάρα, το Σαράνσκ, η Πένζα, το Σιζράν, το Σαράτοφ και το Βόλγκογκραντ.

## Βουνά
Οι βραχώδεις λόφοι κατά μήκος των όχθεων του Βόλγα παραδοσιακά ονομάζοται ως βουνά (), παρά το χαμηλό ύψος. Μερικά από αυτά είναι:
* Βουνά Οσλόν
* Βουνά Γιούργιεβι
* Βουνά Μπογκορόντσκιε
* Βουνά Σιουκέγιεβο
* Βουνά Τετγιούσι
* Βουνά Ουντόρι
* Βουνά Ζιγκούλι
* Βουνά Χβαλίνσκ

## Δείτε επίσης
* Τάου γιάγκι

## Παραπομπές

* DK Publishing (1999). *Millennium World Atlas*. DK. p. xxix, 229. 
ISBN1978-0-7894-4604-6

Κατηγορία:Γεωγραφία της Ρωσίας
Ντανίλο Γ΄ του Μαυροβουνίου

Ό **Ντανίλο Γ΄** (Δανιήλ), σερβικά Данило (29 Ιουνίου 1871 - 24 Σεπτεμβρίου 1939) από τον Οίκο των Πέτροβιτς-Νιέγκος ήταν διάδοχος του Μαυροβουνίου και μετά τιτουλάριος βασιλιάς του.

## Βιογραφία
Ήταν ο πρωτότοκος γιος του Νικολάου Α΄ του Μαυροβουνίου και της Μιλένα Βούκοτιτς, κόρης του Πετάρ Βούκοβιτς, ενός από τους μεγαλύτερους γαιοκτήμονες της χώρας.

Κατά τους Βαλκανικούς Πολέμους και τον Α΄ Παγκόσμιο Πόλεμο οδήγησε τον στρατό του Μαυροβουνίου μαζί με τον πατέρα του (τον βασιλιά), τον Γιάνκο Βουκότιτς και τον Μίταρ Μαρτινόβιτς. Το 1921 απεβίωσε ο πατέρας του και τον διαδέχθηκε ως τιτουλάριος βασιλιάς του Μαυροβουνίου και αρχηγός της εξόριστης Κυβέρνησης. Έξι ημέρες μετά, στις 7 Μαρτίου 1921, παραιτήθηκε του τίτλου του υπέρ του Μιχαήλ πρίγκιπα του Μαυροβουνίου γιού του δευτερότοκου αδελφού του Μίρκο, ο οποίος είχε αποβιώσει από το 1918. Οι λόγοι της παραίτησης δεν είναι γνωστοί.

Παραιτήθηκε στις 5 Μαρτίου, ανακάλεσε την παραίτηση την επόμενη ημέρα και παραιτήθηκε ξανά στις 7 Μαρτίου, κάτι που έκανε ζημιά στη δημόσια εικόνα του. Οι εκτοπισμένοι Μαυροβούνιοι απογοητεύτηκαν από την παραίτηση. Έζησε το μεγαλύτερο μέρος της υπόλοιπης ζωής του στη Νις (Νίκαια) της Γαλλίας.

Το 1934 η κινηματογραφική εταιρεία Μέτρο-Γκόλντγουιν-Μάγιερ κυκλοφόρησε την ταινία *Ο πρίγκιπας Ντανίλο του Μοντενέγκρο*, όπου ο πρίγκιπας σχετίζεται με μία απλή γυναίκα και ξοδεύει μεγάλα ποσά μαζί της. Όταν συνειδητοποιεί τις δαπάνες του την αφήνει· μετά προσπαθεί να την ξανακερδίσει, αλλά δεν την πείθει για την αγάπη του. Η υπόθεση δεν είχε σχέση με την πραγματικότητα. Ο Ντανίλο έκανε αγωγή στο Παρίσι και από τη δίκη κέρδισε 4.000 δολάρια. Η εταιρεία αντικατέστησε τον πρίγκιπα με καπετάνιο, άλλαξε την εποχή δράσης από το 1905 στο 1885 και κυκλοφόρησε τη δεύτερη αυτή εκδοχή.

Το 1939 απεβίωσε στη Βιέννη, που μόλις είχε καταληφθεί από τους Ναζί. Ήταν ο συνθέτης της μουσικής του εθνικού ύμνου του Μαυροβουνίου *Εκεί πέρα, εκεί! (Onamo, 'namo!)*, που τους στίχους έγραψε ο πατέρας του. Η σύνθεση εκδόθηκε στην Πράγα. Το *μπλέ ανάκτορο* όπου διέμενε ο Ντανίλο Γ΄ είναι τώρα η κατοικία του Προέδρου της χώρας.

## Οικογένεια
Νυμφεύτηκε τη Γιούττα, κόρη του Αδόλφου-Φρειδερίκου Ε΄ μεγάλου δούκα του Μεκλεμβούργου-Στρέλιτς. Δεν απέκτησαν απογόνους.

## Παραπομπές


## Εξωτερικοί σύνδεσμοι
* Family of King Nikola Petrovic Njegos
* The New Pictures, Time Magazine  

Κατηγορία:Οίκος των Πέτροβιτς-Νιέγκος
Πέτρος του Μαυροβουνίου

Ο **Πέτρος**, σερβικά Петер (10 Οκτωβρίου 1889 - 7 Μαΐου 1932) από τον Οίκο των Πέτροβιτς-Νιέγκος ήταν πρίγκιπας του Μαυροβουνίου και μέγας δούκας (βοεβόδας) το Ζαχούμλιε. Πολέμησε στους Βαλκανικούς Πολέμους και στον Α΄ Παγκόσμιο Πόλεμο.

## Βιογραφία
Γεννήθηκε στο Τσέτινγιε και ήταν ο τρίτος γιος του Νικολάου Α΄ του Μαυροβουνίου και της Μιλένας Βούκοτιτς, κόρης του Πέτρου Βούκοτιτς, ενός από τους μεγαλύτερους γαιοκτήμονες της χώρας. Τον βάπτισε το επόμενο έτος στη Ριγιέκα ο Αλέξανδρο Γ΄ αυτοκράτορας της Ρωσίας και η αδελφή του Μαρία Αλεξάνδροβνα. Σπούδασε στη Χαϊδελβεργη. 

Υπηρέτησε στον *Στρατό Εδάφους* του Μαυροβουνίου. Από το 1908 που η Αυστρο-Ουγγαρία προσάρτησε τη Βοσνία & Ερζεγοβίνη, ο Πέτρος ήλπιζε σε έναν πόλεμο. Έγραφε στον Γεώργιο Καραγεώργεβιτς, γιο της αδελφής του Ζόρκας: "θα συναντηθούμε στο πορφυρό πεδίο". Το 1918 άρχισε ο Α΄ Βαλκανικός Πόλεμος και έλαβε δράση· συμβολικά έριξε τον πρώτο πυροβολισμό εναντίον των Τούρκων . Όταν η Αλβανία ελευθερώθηκε από τους Οθωμανούς, ήταν υποψήφιος για το θρόνο της, , που τελικά δόθηκε στον Γουλιέλμο πρίγκιπα του Βηντ. 

### Α΄ Παγκόσμιος Πόλεμος
Είχε περισσότερη δράση στον Α΄ Παγκόσμιο Πόλεμο. Τον Αύγουστο του 1914 ανέλαβε την άμυνα του Λόβτσεν, όταν επιτέθηκαν οι Αυστριακοί. Με τη βοήθεια του Αγγλο-Γαλλικού στόλου τους αντεπιτέθηκε και κατέλαβε πυροβόλα και στρατιώτες. Τον Μάρτιο του 1915 είχε προωθηθεί στο Αυστριακό έδαφος και είχε καταλάβει μία περιοχή 30 μιλίων από τη Σπίτζα ως τον κόλπο του Κάταρο. 

Τον Μάιο συναντήθηκε με τον Αυστριακό συνταγματάρχη Χούπκα όπου συμφωνήθηκαν: οι Αυστρικοί θα προχωρούσαν ως το Λόβτσεν, που θα το παρέδιδαν οι στρατιώτες του Πέτρου και οι Αυστριακοί θα σταματούσαν τον βομβαρδισμό με τα αεροπλάνα τους των πόλεων. Παρέδωσε το Λόβτσεν· οι Αυστριακοί ήταν αριθμητικά υπέρτεροι και ο πόλεμος έκλινε προς το μέρος τους. Τον Ιανουάριο του 1916 έφυγε με την οικογένειά του στη Γαλλία, όπου ενώθηκε με την υπόλοιπη βασιλική οικογένεια. Πίσω έμεινε ο αδελφός του Μίρκο πρίγκιπας του Μαυροβουνίου για να οργανώσει την υπεράσπιση της χώρας.

Το 1932 απεβίωσε στο Μεράνο του Νότιου Τυρόλου της Ιταλίας σε ηλικία 43 ετών και η σύζυγός του το 1960 στο Μόντε Κάρλο.

## Οικογένεια
Νυμφεύτηκε το 1924 τη Βάιολετ-Αίμιλι Βέγκνερ καλλιτέχνιδα Μουσικού θεάτρου, κόρη του Γουίλλιαμ Βέγκνερ, αστυνομικού ερευνητή. Δεν απέκτησαν τέκνα.

## Αναφορές σε Πηγές


Κατηγορία:Οίκος των Πέτροβιτς-Νιέγκος
Βυζαντινή ώρα

Η **βυζαντινή ώρα** είναι μια παλιά μέθοδος μέτρησης του χρόνου που είναι τώρα πλέον σχεδόν εξαφανισμένη. Η ώρα 0:00:00 αρχίζει καθημερινά με το ηλιοβασίλεμα. Λόγω εποχικών διακυμάνσεων της διάρκειας μιας ημέρας, η ώρα μηδέν μπορεί να ποικίλει κατά αρκετές ώρες καθ' όλη τη διάρκεια του έτους. Τώρα χρησιμοποιείται σε πολύ λίγα μέρη, όπως για παράδειγμα στα ανατολικά ορθόδοξα μοναστήρια του Αγίου Όρους στην Ελλάδα και στο μοναστήρι της Ιεράς Λαύρας του Οσίου Σάββα του Ηγιασμένου στη Δυτική Όχθη. Το βυζαντινό ημερολόγιο είναι μια σχετική μέθοδος τήρησης ημερομηνιών.

## Παραπομπές


Κατηγορία:Βυζαντινός πολιτισμός
Κατηγορία:Άγιο Όρος
Κατηγορία:Χρονικές κλίμακες
Μοτοποδόσφαιρο στην Ελλάδα

Το **Μοτοποδόσφαιρο** (αγγλικά : MotoBall) ήταν ερασιτεχνικό άθλημα που εισήχθη στην Ελλάδα το 1932 κι έγινε προσπάθεια καθιέρωσης του χωρίς επιτυχία αφού την επόμενη χρονιά ατόνησε. Το άθλημα διεξαγόταν σε γήπεδα ποδοσφαίρου με αναβάτες-αθλητές πάνω σε μοτοσυκλέτες. 

## Ιστορία
Τον Φεβρουάριο του 1932 ιδρύθηκε ο πρώτος σύλλογος Μοτοποδοσφαίρου, ο *Σύνδεσμος Αθλητών Μοτοποδόσφαιρου* (ΣΑΜ), όπου με ανακοίνωση του στον τύπο στις 2 Μαρτίου πληροφορούσε ότι είχε δύο αγωνιστικές ομάδες, 12 αθλητές από 6 κάθε ομάδα, έκανε προπονήσεις στο Σκοπευτήριο Καισαριανής και σύντομα θα έδινε αγώνες επίδειξης. 

Ο πρώτος αγώνας, επίδειξις, έγινε στο Γήπεδο του Απόλλων στις 3 Απριλίου 1932 ανάμεσα στις 2 προαναφερόμενες ομάδες που είχαν τα διακριτικά χρώματα  κι ονόματα κόκκινοι - πράσινοι. Πριν τον αγώνα έγινε αγώνας ποδοσφαίρου μεταξύ των ανεξάρτητων συλλόγων Ελλάς και Δόξας. Επαναληπτικός αγώνας μεταξύ των δύο συλλόγων έγινε στις 10 Απριλίου, στο ίδιο γήπεδο. Οι συνθέσεις των ομάδων ήταν: πράσινη ομάδα : Αντώνης Ιωάννου, Αγ. Χειλάς, Ν. Πετράτος, Αγ. Μπαχάουερ, Στ. Σκάλτος και Δημήτρης Ζερβός. Κόκκινη ομάδα : Αθ. Παλούμπας, Β. Δουνάκης, Γ. Σαββόπουλος, Αγ. Βερούτης, Αν Βερυκοκάκης, Ι. Αυγουστάκης. Στο τέλος του αγώνα δόθηκε και κύπελλο που αθλοθετήθηκε από την ΕΛΠΑ. 

Σε ανακοίνωση στον τύπο τον Μάιο αναφέρεται ότι ο Πανιώνιος Γ.Σ.Σ. ίδρυσε ανάλογο τμήμα κι προετοιμαζόταν για να αντιμετωπίσει σε αγώνα τον Σ.Α.Μ.. Στις 15 Μαΐου ο Πανιώνιος δίνει τον πρώτο του αγώνα εναντίον του Σ.Α.Μ. όπου ήταν και πρώτος επίσημος αγώνας μεταξύ συλλόγων, ο αγώνας έγινε στο Γήπεδο του Παναθηναϊκού όπου ο Σ.Α.Μ. νίκησε με 3-1 τον Πανιώνιο.

Το 1933 η ΕΛΠΑ και η Ελληνική Μοτοσυκλεστική Ομοσπονδία είχαν την σκέψη για διοργάνωση αναλόγου πρωταθλήματος με τις ομάδες Σ.Α.Μ, Πανιώνιος, ΑΕΚ, και Νέοι Βύρωνος που διατηρούσαν ομάδες.

## Παραπομπές

Μοτοποδοσφαιρο
Μάχη του Όρους Θαβώρ (1799)

Η **Μάχη του Όρους Θαβώρ** (αγγλικά: Battle of Mount Tabor (1799)), ή **Αψιμαχία του Όρους Θαβώρ**, έλαβε χώρα στις 26 Απριλίου 1799 ανάμεσα στις γαλλικές δυνάμεις υπό τον στρατηγό Ζαν-Μπατίστ Κλεμπέρ και της δύναμης ενίσχυσης αυτών υπό τον στρατηγό Ναπολέοντα Βοναπάρτη, και σε μια οθωμανική δύναμη από τη Δαμασκό υπό την ηγεσία του Αμπντουλλάχ Πασά αλ-Αζμ, στο Όρος Ταμπόρ (ελληνικά Θαβώρ) στην Κάτω Γαλιλαία, στο ανατολικό άκρο της κοιλάδας Γιζρεέλ, 18 χλμ. δυτικά της Θάλασσας της Γαλιλαίας.

## Πρελούδιο
Την εποχή εκείνη, ο στρατηγός Ναπολέων Βοναπάρτης της Α΄ Γαλλικής Δημοκρατίας πολιορκούσε την πόλη Άκρα, σε ενίσχυση των πολιορκημένων της οποίας ερχόταν η οθωμανική στρατιωτική δύναμη του Αμπντουλλάχ Πασά. Μαθαίνοντας ότι ο οθωμανικός στρατός πέρασε τον ποταμό Ιορδάνη για να έρθει σε βοήθεια των πολιορκημένων στην Άκρα, ο στρατηγός Βοναπάρτης διέταξε δύναμη της μεραρχίας του στρατηγού Κλεμπέρ, δύναμης 1.500 ανδρών, να σπεύσει ν΄ αντιμετωπίσει τον εχθρό.

## Η μάχη
Ο στρατηγός Ζαν-Μπατίστ Κλεμπέρ πέρασε στην επίθεση εναντίον του στρατού του Αμπντουλλάχ Πασά τη νύχτα της 15ης προς 16η Απριλίου 1799. Αλλά η επίθεση τελματώθηκε καθώς τα στρατεύματα έχασαν τον προσανατολισμό τους μέσα στο σκοτάδι. Με το πρώτο φως της μέρας, επιτέθηκαν οι οθωμανικές δυνάμεις, έχοντας συντριπτική αριθμητική υπεροπλία. Ο στρατηγός Κλεμπέρ δεν είχε άλλη επιλογή παρά να διατάξει τους άνδρες του σε σχηματισμό "τετραγώνου". Η μάχη που ακολούθησε κράτησε πολλές ώρες.
 
Τα γαλλικά στρατεύματα είχαν εξαντλήσει τα πυρομαχικά τους και βρίσκονταν σε σημείο κατάρρευσης, όταν ξεπρόβαλε από το Όρος Θαβώρ (Ταμπόρ) ο ίδιος ο Ναπολέων Βοναπάρτης με τις 2.500 άνδρες της μεραρχίας του υποστράτηγου Λουί Αντρέ Μπον, και επέπεσε στα νώτα του τουρκικού στρατού. Οι ενισχύσεις σχημάτισαν ένα νοητό τρίγωνο με τα "τετράγωνα" του Κλεμπέρ, και οι Οθωμανοί τέθηκαν υπό διασταυρούμενα γαλλικά πυρά. Το οθωμανικό ιππικό αποδεκατίστηκε, και το πεζικό του Αμπντουλλάχ Πασά υποχώρησε με αταξία.

## Συνέπειες
Η νίκη των Γάλλων απέτρεψε την ενίσχυση των πολιορκημένων της Άκρας. Παρ΄ όλα αυτά όμως, η πόλη συνέχισε ν΄ αντιστέκεται σε όλες τις γαλλικές επιθέσεις μέχρι τον Ιούνιο, οπότε ο Βοναπάρτης, με το στρατό του αποδεκατισμένο από την επιδημία που είχε ξεσπάσει, αναγκάστηκε να λύσει την πολιορκία, και ακολούθως να επιστρέψει ο ίδιος στο Παρίσι, εγκαταλείποντας την περιπέτεια της Μέσης Ανατολής. Πίσω στην Αίγυπτο άφησε μια γαλλική δύναμη υπό τον στρατηγό Κλεμπέρ.

Κατηγορία:Μάχες Ναπολεόντειων Πολέμων
Κατηγορία:Μάχες χαραγμένες στην Αψίδα του Θριάμβου
Τρίγωνο Πανοράματος

Το **τρίγωνο Πανοράματος** ή **τρίγωνο Θεσσαλονίκης** είναι σιροπιαστό γλυκό, γεμιστό με κρέμα.  Θεωρείται σύμβολο της Θεσσαλονίκης και της μεταπολεμικής ιστορίας της.

Δημιουργήθηκε για πρώτη φορά από τον ζαχαροπλάστη Γιάννη Ελενίδη τη δεκαετία του 1940. Ο Ελενίδης άνοιξε το πρώτο μαγαζί του το 1949, αλλά ποτέ δεν κατοχύρωσε νομικά τη συνταγή. 

Το τρίγωνο Πανοράματος αποτελείται από ένα χωνάκι φύλλου κρούστας σε τριγωνικό σχήμα στο οποίο τοποθετείται κρέμα. Θεωρείται σημαντικό για τη γεύση η κρέμα να τοποθετείται λίγο πριν την κατανάλωση ώστε να μην μαλακώνει το φύλλο. 

Σταδιακά το τρίγωνο έγινε διάσημο σε ολόκληρη την Ελλάδα.

## Παραπομπές


Κατηγορία:Σιροπιαστά γλυκά
Κατηγορία:Ελληνική κουζίνα
Έθελσγουιθ

Η **Έθελσγουιθ** (*Æthelswith*, περί το 838-888) ήταν η μόνη γνωστή κόρη του Έθελγουλφ του Ουέσσεξ και της πρώτης συζύγου του Οσμπούργκα, έγινε βασίλισσα της Μερκίας με τον γάμο της με τον Μπούργκρεντ της Μερκίας (853), το ζεύγος δεν απέκτησε παιδιά. Ο γάμος επιβεβαίωσε την υποταγή του συζύγου της στον πεθερό του την εποχή που τόσο το Ουέσσεξ όσο και η Μερκία υπέφεραν από τις επιδρομές των Βίκινγκ. Ο Μπούργκρεντ είχε προβλήματα στα δυτικά του σύνορα με τους Ουαλούς, ο πεθερός του Έθελγουλφ τον βοήθησε στρατιωτικά να αποκαταστήσει την ηγεμονία του στην περιοχή (853). Οι επιδρομές των Βίκινγκ συνεχίστηκαν τα επόμενα χρόνια, το 868 ο Μπούργκρεντ αναγκάστηκε ξανά να ζητήσει την βοήθεια του κουνιάδου του Έθελρεντ του Ουέσσεξ και του Κεντ, ήταν η τελευταία φορά που η Μερκία ζήτησε την βοήθεια του Ουέσσεξ. Η βασιλεία τους τελείωσε το 874 όταν εκθρονίστηκαν από τους Βίκινγκ, η Έθελσγουιθ και ο σύζυγος της δραπέτευσαν στην Ρώμη, ο σύζυγος της πέθανε αμέσως μετά και η Έθελσγουιθ έζησε τα υπόλοιπα χρόνια στην Ιταλία μέχρι τον θάνατο της στην Παβία (888).

## Παραπομπές


## Πηγές
*Webster, Leslie (1991). "The Age of Alfred: Metalwork, wood and bone". In Webster, Leslie; Backhouse, Janet. The Making of England: Anglo-Saxon Art and Culture AD 600-900. London, UK: The Trustees of the British Museum. 
*Wilson, David M. (1964). Anglo-Saxon Ornamental Metalwork 700-1100 in the British Museum. London, UK: The Trustees of the British Museum. 
*Simon Keynes & Michael Lapidge eds, Alfred the Great, Asser's Life of King Alfred and Other Contemporary Sources (Penguin Classics). London: Penguin, 1983

## Εξωτερικοί σύνδεσμοι
*Έθελσγουιθ 

Κατηγορία:Οίκος του Ουέσσεξ
Ζανγκ Ζε

Ο **Ζανγκ Ζε** (κινεζικά : 张择, Πινγίν :Zhāng Zé), γεννημένος στις 4 Ιουλίου 1990, είναι σήμερα (2017) εν ενεργεία Κινέζος πρωταθλητής της αντισφαίρισης. Επί του παρόντος βρίσκεται στο Νο 157 στον κόσμο, είναι η ανώτατη κατάταξη που πέτυχε ποτέ αντισφαιριστής στην Κίνα.

Τα πρώτα χρόνια του ο Ζανγκ έπαιξε σε τουρνουά του ITF σε ολόκληρη την Ασία. Τον Φεβρουάριο του 2008, ο Ζανγκ έκανε την πρώτη του εμφάνιση στο προκριματικό τουρνουά του ATP Challenger στη Μελβούρνη, νικώντας τον Μικάλ Στέθαμ (5-7, 7-5, 6-4). Στον δεύτερο γύρο ο Ζανγκ έχασε από τον Nima Roshan (6-7 (6), 1-6).

Στις 28 Μαρτίου 2010 κέρδισε τον τίτλο του πρώτου ενιαίου τίτλου της επαγγελματικής του καριέρας σε τουρνουά της ITF Futures στην πόλη Μέγκι της Κίνας. Νίκησε τον Riccardo Ghedin (6-1, 6-4). Μόλις δύο μήνες αργότερα, στις 22 Μαΐου, ο Ζανγκ έφτασε στον πρώτο του τελικό για την περιοδεία της ΑΤΡ στο Φεργκάν του Ουζμπεκιστάν όπου έχασε από τον Εβγένι Κίριλοφ (6-3, 2-6, 6-2).

Το 2010 ο Ζανγκ έγινε για πρώτη φορά στην καριέρα του Κινέζος πρωταθλητής στο μονό και διπλό. Την ίδια χρονιά επιλέχθηκε για να παίξει στην ομάδα της Κίνας στο Ντέιβις καπ. Στις 22 Μαΐου 2011 ο Ζανγκ κέρδισε τον δεύτερο τίτλο του στην ITF νικώντας τον Λι Χσιν Χαν (6-1, 6-0) στο Γκουϊγιάνγκ της Κίνας. Έπαιξε τους προκριματικούς γύρους στο Γουίμπλεντον του 2012 και στο Αμερικανικό όπεν του 2012, όπου αποκλείστηκε στον δεύτερο γύρο. Το 2012 στο *China Open* ο Ζανγκ νίκησε τον No.14 στον κόσμο Ρισάρ Γκασκέ 6-4, 3-6, 6-4 στον δεύτερο γύρο, πριν χάσει από τον Φλοριάν Μάιερ την επόμενη μέρα.

Τον Οκτώβριο του 2013, ο Ζανγκ συνεργάστηκε με τον Ρότζερ Φέντερερ στο *Ρόλεξ Μάστερς της Σαγκάης*. Κέρδισαν τον Κέβιν Άντερσον και τον Ντμίτρι Τουρσούνοφ με 6-2, 6-1 για να αποκλειστούν στον επόμενο γύρο. Τον Ιανουάριο του 2014 ο Ζανγκ προκρίθηκε στο απλό του Αυστραλιανού όπεν,το πρώτο του τουρνουά γκραντ σλαμ, στον πρώτο γύρο έχασε από τον Νο 33 στον κόσμο Φερνάντο Βερντάσκο σε τέσσερα σετ: 7-5, 3-6, 2-6, 3-6.

Τον Οκτώβριο του 2015, ο Ζανγκ ήταν ένας από τους τρεις παίκτες που έλαβαν μπαλαντέρ στην κύρια κλήρωση του China Open. Μετά την νίκη του επί του Ντένις Ίστομιν στον πρώτο γύρο (6-3, 1-6, 6-3), ο Ζανγκ νικήθηκε από τον No.1 στον κόσμο Νόβακ Τζόκοβιτς (6-2, 6-1), ο οποίος στη συνέχεια κέρδισε το τουρνουά για έκτη φορά. Παρά την άνετη νίκη για τον Τζόκοβιτς, μίλησε με επαινετικά λόγια για τον Ζανγκ.

## Παραπομπές


Κατηγορία:Κινέζοι αθλητές αντισφαίρισης